સદા અગ્રસર સાપ્તાહિક ‘ચિત્રલેખા’ અને ‘આદિત્ય બિરલા કૅપિટલ’ના સહિયારા પ્રયાસથી રાજકોટ, પોરબંદર ને જૂનાગઢમાં રોકાણકારોને માર્ગદર્શન આપવા માટેના વિશેષ સેમિનાર ‘જાનોગે તભી તો માનોગે’નું આયોજન તારીખ ૧૦, ૧૧ અને ૧૨ નવેમ્બર દરમિયાન કરવામાં આવ્યું હતું. પોરબંદર અને જૂનાગઢમાં સૌપ્રથમ વખત આ પ્રકારની માહિતી રોકાણ કરવા ઈચ્છતા લોકોને આપવામાં આવી હતી. ત્રણે શહેરમાં ‘ચિત્રલેખા’ના વાચકો-શહેરીજનોનો સુંદર પ્રતિસાદ સાંપડ્યો હતો. ત્રણેય સ્થળે મળીને ૭૦૦થી વધારે લોકોએ આ સેમિનારમાં સક્રિય ભાગ લઈને પોતાના આર્થિક આયોજનની દિશા અંગે સ્પષ્ટતા મેળવી હતી.